Source: http://www.gazetasv.ro/csm-fagaras-csu-suceava-25-28/
Timestamp: 2018-01-23 06:07:29+00:00

Document:
Autor: GazetaSV 4 decembrie 2016
CSU Suceava a inceput returul Ligii Nationale cu o victorie importanta in economia partii de jos a clasamentului. Trupa pregatita de Adi Chirut si-a consolidat locul 9, dupa ce s-a impus sambata, pe terenul celor de la CSM Fagaras, cu 28-25, la sfarsitul unei partide cu numeroase rasturnari de scor.
Formatia suceveana a avut parte de un debut perfect in fieful ultimei clasate in campionat, a marcat primele trei goluri ale intalnirii, iar dupa 12 minute conducea cu scorul de 6-2 pe tabela. Gazdele au restabilit insa egalitatea cu o serie de patru goluri consecutive, au preluat conducerea in minutul 22, la 8-7 si au ramas in avantaj pana la finalul primei reprize, incheiata cu 12-11.
Universitarii au inceput la fel de bine repriza secunda, au trecut la conducere la scorul de 13-15, dar brasovenii au rasturnat din nou situatia de pe tabela de marcaj in minutul 40, cand conduceau cu 17-16. In ciuda celor zece goluri marcate de Filip, gazdele au cedat initiativa in ultimul sfert de ora al intalnirii.
Ciubotariu le-a asigurat sucevenilor un avantaj de doua lungimi, 17-19, iar pana la final trupa antrenata de Adi Chirut nu le-a mai permis brasovenilor sa egaleze situatia. S-a terminat 28-25 pentru CSU Suceava, care isi adauga in cont trei puncte importante in lupta pentru mentinerea in Liga Nationala.
CSU Suceava: C. Tcaciuc, Draghici – Burlacu (6 goluri), Sipka (5 goluri), Ciubotariu (5 goluri), Baican (5 goluri), Mitrea (4), C. Bursuc (1), Petrea (1), Preda (1), Polocoser, Puljizovic, Soldanescu, I. Tcaciuc, Olariu si Costea.
“Am castigat trei puncte foarte importante pe terenul unei formatii, CSM Fagaras, care nu mai seamana cu cea din tur, iar pe teren propriu cu siguranta va incurca cateva echipe. Am fost condusi pe tabela in unele momente, dar baietii au crezut in victorie, au dat dovada de profesionalism si ii felicit pentru efortul depus, unul maxim”, a declarat antrenorul echipei sucevene, Adrian Chirut, dupa a sasea victorie stagionala.
HC Odorhei – HC “Adrian Petrea” 26-16
CSM Fagaras – CSU Suceava 25-28
Poli Timisoara – HC Dobrogea Sud 19-19
CSM Bucuresti – Dunarea Calarasi 34-27
Potaissa Turda – HC Vaslui 33-27
CSM Satu Mare – Dinamo Bucuresti 27-41
Steaua Bucuresti – CSM Focsani 27-22
In runda viitoare de campionat, CSU Suceava va primi vineri seara, de la ora 18.00, in sala Liceului Sportiv, vizita celor de la HC “Adrian Petrea” Resita.

References: CSM 
 CSM 

CSM 

CSM 

CSM 
 CSM